**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 26. listopada 2015. godine društvo Eko-Flor Plus d.o.o. kao zainteresirani Gospodarski subjekt za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit sljedećeg sadržaja:

 „Molim vas očitovanje da li je nužno da uvjet „poduzetnik nije osoba u poteškoćama“ ispunja svaki član Zajednice ponuditelja ili je isti uvjet moguće kumulirati i promatrati odnos kumulativno svih članova Zajednice ponuditelja od kojih npr jedan član Zajednice ponuditelja ne udovoljava navedeni kriterij, no drugi član Zajednice ponuditelja u navedenom kriteriju pokriva potrebnu razliku koja nedostaje prvom članu Zajednice ponuditelja?“

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

 **Uvjet iz Javnog poziva da poduzetnik nije u poteškoćama mora ispunjavati svaki član zajednice podnositelja Programa pojedinačno i o tome dostaviti dokaz sukladno točki VI. Javnog poziva.**

Zagreb, 06. studenoga 2015.

 DIREKTOR

Sven Müller, dipl. ing. građ.,v.r.